CELEX: 22005D0757
Language: sk
Date: 2005-10-24 00:00:00
Title: Odporúčanie Asociačnej rady EÚ-Maroko č. 1/2005 z 24. októbra 2005 týkajúce sa vykonávania akčného plánu EÚ-Maroko

28.10.2005   
            
            
               SK
            
            
               Úradný vestník Európskej únie
            
            
               L 285/49
            
         
      ODPORÚČANIE ASOCIAČNEJ RADY EÚ-MAROKO č. 1/2005
   z 24. októbra 2005
   týkajúce sa vykonávania akčného plánu EÚ-Maroko
   (2005/757/ES)
   ASOCIAČNÁ RADA EÚ-MAROKO,
   so zreteľom na Euro-stredomorskú dohodu o pridružení medzi Európskymi spoločenstvami a ich členskými štátmi na jednej strane a Marockým kráľovstvom na strane druhej, a najmä na jej článok 80,
   keďže:
   
               (1)
            
            
               Článok 80 euro-stredomorskej dohody splnomocňuje asociačnú radu, aby vypracovala náležité odporúčania na účely dosiahnutia cieľov dohody.
            
         
               (2)
            
            
               V súlade s článkom 90 euro-stredomorskej dohody zmluvné strany prijímajú všetky všeobecné alebo osobitné opatrenia potrebné na splnenie záväzkov vyplývajúcich z tejto dohody a zabezpečia, aby sa dosiahli ciele stanovené v dohode.
            
         
               (3)
            
            
               Zmluvné strany euro-stredomorskej dohody sa dohodli na texte akčného plánu EÚ-Maroko.
            
         
               (4)
            
            
               Akčný plán EÚ-Maroko pomôže vykonávať euro-stredomorskú dohodu prostredníctvom vypracovania a prijatia konkrétnych opatrení zmluvnými stranami, čo poslúži ako praktické usmernenie pri tomto vykonávaní.
            
         
               (5)
            
            
               Akčný plán má dvojitý účel – stanoviť konkrétne opatrenia na splnenie záväzkov zmluvných strán vyplývajúcich z euro-stredomorskej dohody a poskytnúť širší rámec na ďalšie upevnenie vzťahov medzi EÚ a Marokom s cieľom dosiahnuť významný stupeň hospodárskej integrácie a prehĺbiť politickú spoluprácu v súlade s celkovými cieľmi euro-stredomorskej dohody,
            
         PRIJALA TOTO ODPORÚČANIE:
   Jediný článok
   Asociačná rada odporúča zmluvným stranám vykonávať akčný plán EÚ-Maroko (1) v rozsahu, v akom toto vykonávanie smeruje k dosiahnutiu cieľov euro-stredomorskej dohody.
   
      V Bruseli 24. októbra 2005
      
         
            Za Asociačnú radu
         
         
            predseda
         
         M. BENAÏSSA
         
      
   
   
      (1)  http://register.consilium.eu.int